open-index/open-wikipedia-markdown huggingface dataset:
சப்பானிய விண்வெளி ஆய்வு முகவரகம்

**ஜப்பானிய விண்வெளி ஆய்வு முகவரகம்**(JAXA) என்பது ஜப்பானின் தேசிய விண்வெளி ஆய்வுக்கான நிறுவனம் ஆகும். இது அக்டோபர் 1, 2003 அன்று மூன்று முன்னைய நிறுவனங்களின் கூட்டமைப்பாக உருவாக்கப்பட்டது. அவை, ஜப்பானிய விண்வெளி விஞ்ஞானத்துக்கான நிலையம்(ISAS), ஜப்பானிய தேசிய விண்வெளி ஆய்வகம்(NAL), ஜப்பானிய தேசிய விண்வெளி அபிவிருத்தி முகவரகம்(NASDA) என்பனவாகும். இந்நிறுவனம், அந்நாட்டு கல்வி, கலாசார, விளையாட்டு, விஞ்ஞானம் மற்றும் தொழில்நுட்ப அமைச்சு மற்றும் உள்நாட்டலுவல்கள் மற்றும் தொலைத்தொடர்பு அமைச்சு ஆகியவற்றால் நிர்வகிக்கப்படுகிறது. ஜக்சாவானது செயற்கைக்கோள்களை ஏவுதல், ஆய்வுசெய்தல், தொழில்நுட்ப அபிவிருத்தி ஆகியவற்றுக்குப் பொறுப்பாகவுள்ளது. இவை தவிர விண்கல் ஆய்வு, சந்திரனுக்கான மனிதப் பயணங்கள் போன்ற முன்னேற்றகரமான செயற்திட்டங்களையும் நடைமுறைப் படுத்துகின்றது.

## வரலாறு

அக்டோபர் 1, 2003 அன்று சப்பானிய விண்வெளி விஞ்ஞானத்துக்கான நிலையம்(ISAS), சப்பானிய தேசிய விண்வெளி ஆய்வகம்(NAL) மற்றும் சப்பானிய தேசிய விண்வெளி அபிவிருத்தி முகவரகம்(NASDA) ஆகியவற்றை இணைத்து ஜக்சா உருவாக்கப்பட்டது.

இணைப்புக்கு முன், ISASஆனது விண்வெளி மற்றும் கோள்கள் பற்றிய ஆய்வுக்குப் பொறுப்பாகவும், NALஆனது பறத்தல் சம்பந்தமான ஆய்வுகளுக்குப் பொறுப்பாகவும் இருந்தன. அக்டோபர் 1, 1969 அன்று உருவாக்கப்பட்ட NASDAஆனது, ஏவுகணைகள், செயற்கைக்கோள்கள் ஆகியவற்றை உருவாக்கியதோடு சப்பானிய பரிசோதனைக் கூறுகளையும் அமைத்தது. NASDAவின் பழைய தலைமையகம், தற்போது தனேகஷிமா விண்வெளி மையம் அமைந்துள்ள, தனேகஷிமா தீவில் அமைந்திருந்தது. இத்தீவு கியூஷூ தீவிலிருந்து 115கிலோமீற்றர் தூரத்தில் அமைந்துள்ளது. ஐக்கிய அமெரிக்க விண்வெளி ஓடங்களில் பயணித்த சப்பானிய விண்வெளி வீரர்கள் NASDAவிலேயே பயிற்சி பெற்றனர்.

## ஏவுகணைகள்
ஜக்சா வானிலைச் செய்மதிகள், இயந்திரவியல் பரிசோதனைச் செய்மதிகள் போன்றவற்றை ஏவுவதற்கு NASDAவால் பயன்படுத்தப்பட்ட H-IIA (H "டூ" A) ஏவுகணைகளைப் பயன்படுத்துகிறது. X-கதிர் வானியல் போன்ற விஞ்ஞான ஆய்வுகளுக்கு, ISASஆல் பயன்படுத்தப்பட்ட திண்ம எரிபொருள் ஏவுகணையான M-V ("மு-ஃபைவ்") ஏவுகணைகளைப் பயன்படுத்துகிறது. மேல்வளிமண்டல ஆய்வுகளுக்காக, SS-520, S-520 மற்றும் S-310 எனப்படும் ஆய்வு ஏவுகணைகளைப் பயன்படுத்துகிறது.

## வெற்றிகள்

ஜக்சா நிறுவப்படுவதற்கு முன், ISASஆனது , 1980கள் மற்றும் 1990களில் செயற்படுத்டப்பட்ட, x-கதிர் வானியல் துறையில் வெற்றி கண்டது. சப்பானின் இன்னொரு வெற்றிகரமான திட்டம் மிக நீண்ட அடிக்கோட்டுத் தலையீடு (Very Long Baseline Interferometry (VLBI)) மற்றும் HALCA திட்டம் ஆகும். மேலும், சூரிய அவதானிப்பு மற்றும் அதன் காந்தக் கோளம் பற்றிய ஆய்வுகளும் இதன் ஏனைய வெற்றிகளாகும்.

NASDAஆனது பெரும்பாலும் தொடர்பாடல் செய்மதித் தொழிநுட்பத் துறையில் செயற்பட்டது. எவ்வாறாயினும், சப்பானின் விண்வெளித்துறை ஆரம்பிக்கப்பட்ட பின், முதன்முதலில் சிவில் தொடர்பாடல் செயற்கைக்கோள் தயாரிப்புக்கான ஒப்பந்தத்தை, 2005ம் ஆண்டிலேயே சப்பானிய நிறுவனமொன்று ஏற்றுக்கொண்டது. NASDAவின் இன்னொரு முக்கிய நிகழ்வாக புவிக் காலநிலைச் செயற்கைக் கோள் ஏவுகையைக் குறிப்பிடலாம்.

2008ம் ஆண்டிற்கான, விண்வெளி ஆய்வுக்காக வழங்கப்படும் இலாபநோக்கற்ற விண்வெளி நிறுவனத்தின்(Space Foundation) ஜோன் L. ஜக் ஸ்விஜெர்ட் விருது ஜக்சாவுக்குக் கிடைத்தது.

## மேற்கோள்கள்

பகுப்பு:விண்வெளி நிறுவனங்கள்
பகுப்பு:சப்பானிய விண்வெளித் திட்டங்கள்
பய்யோலி

**பய்யோலி ** (*Payyoli*) என்பது கேரளாவின் வடக்கு மலபார் கடற்கரையில் கோழிக்கோடு மாவட்டத்தில் உள்ள  ஒரு நகரமாகும்.

## போக்குவரத்து
* அண்மைய நகரம் : கோழிக்கோடு - 37&nbsp;கி.மீ.
* அண்மைய வானூர்தி தளம்: கோழிக்கோடு பன்னாட்டு வானூர்தி நிலையம், கரிப்பூர்
* அண்மைய தொடர்வண்டி நிலையம் : பய்யோலி
* அண்மைய பேருந்து நிலையம்: பய்யோலி
* அண்மைய காவல் நிலையம்: பய்யோலி

## சுற்றுலா இடங்கள்
* குஞ்ஞாலி மரைக்காயர் அருங்காட்சியகம்
* கீழூர் சிவன் கோவில்

## குறிப்பிடத்தக்க குடிகள்
* பி. டி. உஷா, "பய்யோலி எக்சுபிரசு" என அறியப்படும் இந்திய விரைவோட்ட விளையாட்டாளர்.

## மேற்கோள்கள்

பகுப்பு:நகரம் தொடர்பான குறுங்கட்டுரைகள்
பகுப்பு:கேரள மாநிலத்திலுள்ள ஊர்களும் நகரங்களும்
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
மேல்மலையனூர்

**மேல்மலையனூர்** என்பது விழுப்புரம் மாவட்டத்திலுள்ள ஒரு வட்டம் ஆகும். இந்த வட்டத்திலுள்ள அங்காள பரமேஸ்வரி அம்மன் கோயில், தமிழ்நாட்டில் இருக்கும் புகழ் பெற்ற அம்மன் கோயில்களில் ஒன்றாகும். இக்கோயிலில் மாதந்தோறும் அமாவாசை அன்றும், மாசி மாதத்திலும் சிறப்புப் பூசைகள் நடத்தப் பெறுகின்றன. அமாவாசை மற்றும் பௌர்ணமி நாட்கள் இங்கு விசேட நாட்களாகக் கருதப்படுவதால் அத்தினங்களில் இங்கு பக்தர்கள் அதிக அளவில் கூடுகின்றனர். 
சென்னையிலிருந்து செல்பவர்கள் 

1)காஞ்சிபுரம்-வந்தவாசி-சேத்துப்பட்டு-வளத்தி /அவலூர்பேட்டை -மேல்மலையனூர் 

2)காஞ்சிபுரம்-செய்யாறு-பெரணமல்லூர்-சேத்துப்பட்டு-வளத்தி /அவலூர்பேட்டை -மேல்மலையனூர் 

3)தாம்பரம் -உத்திரமேரூர் -வந்தவாசி-சேத்துப்பட்டு-வளத்தி /அவலூர்பேட்டை -மேல்மலையனூர் வழியாக செல்லலாம்.  

## போக்குவரத்து
மேல்மலையனூருக்கு வேலூரிலிருந்தும் திருவண்ணாமலையிலிருந்தும் நேரடியாக பேருந்துகள் முக்கியமான நாளன்று செல்கின்றன. இதனால் எல்லா மாவட்டத்திலிருந்தும் மேல்மலையனூருக்கு எளிதாகச் சென்று வரலாம். இங்கிருந்து அரைமணி நேரத்தில் செஞ்சிக் கோட்டைக்கும் செல்லலாம். இங்கிருந்து ஆரணிக்கு ஒரு மணி நேரத்தில் வளத்தி வழியாக  செல்லலாம். மேல்மலையனூர் அங்காள பரமேஸ்வரி அம்மன் கோவில் விழுப்புரம் மாவட்டம் செஞ்சியில் இருந்து வடக்குதிசையில் 20 கிலோ மீட்டர் தூரத்திலும், திருவண்ணாமலையில் இருந்து கிழக்கு திசையில் 40 கிலோ மீட்டர் தூரத்திலும் உள்ளது. 

## மேற்கோள்கள்

## வெளி இணைப்புகள்
* Sri Angalaparameshwari Temple 
* தமிழ்நாடு சுற்றுலா தலங்கள்
* அங்காள அம்மன் ஆலயம் 

பகுப்பு:விழுப்புரம் மாவட்டத்திலுள்ள ஊர்களும் நகரங்களும்
மிகைத்தளத்தாங்கு இயந்திரம்

இயந்திரத் தற்கற்றலில் வகை அறிவதற்காக **மிகைத்தளத்தாங்கு இயந்திரம்** (Support Vector Machine) பயன்படுத்தப்படுகிறது.

## வகை வேற்றுமை
விளக்கத்தின் எளிமைக்காக முதலில் இருவகை வேற்றுமையைக் கருதவும். முதலில் கற்கும் கட்டத்தைக் காண்போம். வகை மாறியை  y \in \{ -1, 1 \}  எனவும், பிற நோக்கத்தகு கணியங்களை திசையன்  x \in \mathbb{R}^n  எனவும் கூறுக. அடுத்து நோக்கத்தகு கணியங்களைக் கொண்ட நேரியல் சேர்வைக் கருதுக.

## இருமம்
லக்ரான்ஜ் சார்பிலிருந்து இருமம் உண்டாகிறது. உட்கருவைக்கொண்டு தீர்வை எளிதில் அறிய இயலும். எடுத்துகாட்டாக, கௌஸியன் உட்கருவை பயன்படுத்தலாம். இங்கு
: k(x, y) = \exp \Bigg\{ - \frac{\vert \vert x - y \vert \vert ^2}{2 \sigma^2} \Bigg\} 

## வெளியிணைப்புகள்
* www.kernel-machines.org

## ஆதாரங்கள்
*

## மேற்கோள்கள்

பகுப்பு:இயந்திரங்கள்
பகுப்பு:செயற்கை அறிவாண்மைச் செயலிகள்
கேகிள்

**கேகிள்** (Kaggle) அமெரிக்காவில் தலைமையிடத்தைக் கொண்டு செயல்படும் ஓர் நிறுவனம் ஆகும். உலகமெங்கும் இயந்திர தற்கற்றலின் நுட்பங்களைக் கொண்டு அறிவியலாளர்கள் கேகிள் செயல்படுத்தும் போட்டிகளில் பங்கேற்று முன்கணிப்பு வினாக்களுக்கு சிறந்த விடைகளைத் தெரிவிப்பர். இப்போட்டிகளில் யாவரும் இலவசமாக பங்கேற்கக்கூடும்.

பகுப்பு:அமெரிக்க வணிக நிறுவனங்கள்
ஈழப் புலம்பெயர் இலக்கியம்

இலங்கை இனப்பிரச்சினை காரணமாக  ஈழத்திலிருந்து புலம் பெயர்ந்து பிற நாடுகளில் வசிக்கும் மக்களின் ஆக்கங்கள் **ஈழ புலம்பெயர் இலக்கியம்** ஆகும். ஈழத்தமிழ் இலக்கியத்தின் தொடர்ச்சியாகவும் அதன் அடுத்த கட்ட வளர்ச்சியாகவும் **புலம்பெயர் தமிழ் இலக்கியம்** உள்ளது. ஈழத்தமிழ் இலக்கியம் மூலம் புலம் பெயர்தலின் வாழ்வியல் அனுபவங்கள் மற்றும் பிறந்த மண்ணின் மீதான ஏக்கங்கள் பதிவு செய்யப்படுகிறது.

### ஈழத்தமிழர்கள் புலம்பெயர்ந்த நாடுகள்

ஈழத்திலிருந்து புலம்பெயர்ந்த தமிழர்கள் இன்று உலகமெங்கும் பரந்து வாழ்ந்து வருகின்றனர். அவ்வாறு புலம்பெயர்ந்தவர்கள்; இங்கிலாந்து,பிரான்ஸ்,ஜேர்மனி, சுவிஸ், நோர்வே, இத்தாலி, டென்மார்க், நெதர்லாந்து போன்ற மேற்கு ஐரோப்பிய நாடுகளிலும்: வடஅமெரிக்காவில் கனடாவிலும், மற்றும்அவுஸ்திரேலியாவிலும் மிக அதிகமாக வாழ்ந்து வருகின்றனர்.

### கால வரையறை
இலங்கையிலிருந்து 1960 களில் இருந்தே ஈழத்தமிழர்களின் புலப்பெயர்வு ஆரம்பமாகின்றது. ஆனால் 80 களுக்குப் பின்னர் பெருமளவாக புலம்பெயர்ந்த தமிழர்களின் படைப்புக்களே முக்கியமானவை. 1983இல் / கறுப்பு ஜீலை கலவரம்  ஏற்பட்டதன் பின்னர் இலங்கையிலிருந்து வெளியேறிய ஈழத்தமிழர்கள் அதிக அளவில் படைபாக்கத்தில் ஈடுபடுகின்றனர்.

### புலம்பெயர் படைப்புக்கள்

புலம்பெயர் படைப்புக்களில் கவிதை, சிறுகதை, நாவல்  ஆகிய இலக்கிய வடிவங்களே முக்கியமானவையும் கவனத்திற்கு உரியவையும் ஆகும். இவை தவிர ஏனைய கலை இலக்கிய முயற்சிகளாக பின்வருவனவும் நடந்தேறி வருகின்றன. அவற்றுள் நாடகம், சஞ்சிகை - பத்திரிகை வெளியீடுகள், நூல் வெளியீடுகள், ஒலி ஒளி செயற்பாடுகள், மற்றும் தமிழர் தம் அடையாளத்தைத் தக்க வைக்கும் கலாசார செயற்பாடுகள் என்பன முக்கியமானவை.

### கவிதை
முக்கிய கவிஞர்களாக கவனப்படுத்தப்பட்டவர்கள்,
*சேரன்
*வ. ஐ. ச. ஜெயபாலன் 
*செழியன் 
*கி. பி அரவிந்தன் 
*இளவாலை விஜயேந்திரன் 
*திருமாவளவன் 
*சக்கரவர்த்தி
*நட்சத்திரன் செவ்விந்தியன் 
*தா. பாலகணேசன் 
*இளைய அப்துல்லா 
*முல்லை அமுதன்
*முல்லையூரான்(மறைவு) 
*மைத்திரேயி 
*பிரதீபா
*றஞ்சினி
*ஆழியாள் 
* **இளந்திரையன்**
* தியா காண்டீபன்

### சிறுகதை
முக்கிய சிறுகதை ஆசிரியர்களாகக் கவனப்படுத்தப்பட்டவர்கள்,
*அ.முத்துலிங்கம்,
*அகில்
*பொ. கருணாகரமூர்த்தி
*குமார்மூர்த்தி(மறைவு) 
* க.கலாமோகன்
*பார்த்திபன்
*அந்தோனிதாசன் யேசுதாசன் 
*சக்கரவர்த்தி
*விமல் குழந்தைவேல்
*ஆசி.கந்தராஜா 
*முருகபூபதி 
*ராஜேஸ்வரி பாலசுப்பிரமணியம்
*அருண் விஜயராணி
*நிருபா,
*சுமதிரூபன் 
* **இளந்திரையன்** 
* **இ. தியாகலிங்கம்** 
* தியா காண்டீபன்

### நாவல்
முக்கிய நாவல் ஆசிரியர்களாகக் கவனப்படுத்தப்பட்டவர்கள்,
*அகில்,
*அந்தோனிதாசன் யேசுதாசன்
*ராஜேஸ்வரி பாலசுப்பிரமணியம் 
*விமல் குழந்தைவேல்
*முல்லை அமுதன்
*மா. கி. கிறிஸ்ரியன்
*கி. செ. துரை
*பார்த்திபன் 
***இ. தியாகலிங்கம்**
*தியா காண்டீபன்

### குறுநாவல்
*அந்தோனிதாசன் யேசுதாசன்
*இ. தியாகலிங்கம்

### புலம்பெயர் படைப்புக்களின் உள்ளடக்கம்
தாயகம் சார்ந்த படைப்புக்கள், புலம்பெயர் சூழல் சார்ந்த படைப்புக்கள் என புகலிடப் படைப்புக்களின் உள்ளடக்கத்தை இரண்டாக வகுக்கலாம்.

பகுப்பு:ஈழப் புலம்பெயர் இலக்கியம்
கைசிகப் புராண உரை

**கைசிகப் புராண உரை** கன்னும் நூல் வைணவ இலக்கிய ஆசிரியர் பட்டர் என்பவரால் செய்யப்பட்டது. இதன் காலம் 12-ஆம் நூற்றாண்டு. 

கைசிகம் என்பது ஒருவகைப் பண். தமிழகத்தின் திருநெல்வேலி மாவட்டத்தில் உள்ள திருக்குறுங்குடி என்னும் ஊரில் வாழ்ந்த பாணர் குல திலகம் நம்பாடுவார் அவ்வூர் நம்பி (திருமால்) கோயிலில் வழக்கமாக யாழிசை கூட்டிப் பண் பாடிவந்தான். ஒரு நாள் அவன் கைசிகப் பண்ணைப் பாடினான். அந்தப் பாட்டின் பலத்தால் அவன் 'பிரமராக்கதன் தேவன்' நிலை எய்தினான். 

வடமொழி வராக புராணத்தில் இந்தச் செய்தியைச் சொல்லும் பகுதி 92 சுலோகங்கள் கொண்டது. இதனைப் பட்டர் தமிழில் உரையாக எழுதியுள்ளார். 

இவர் உரையில் ஒரு பகுதி
:"தமக்குப் பாடுவான் பெறும் பேறு சொல்லுகிறோம்; யாவனொருவன் கார்த்திகை மாசத்துச் சுக்லபக்ஷ த்வாதசி யன்றைய தினம் நம்முடைய சந்நதி முன்பே வந்து இந்தக் கைசிக பெருமையை வாசிக்கிறான், யாவனொருவன் கேட்கிறான், அவர்களும் 'சூழ்ந்திருந்து ஏத்துவார் பல்லாண்டே' என்றும் சொல்லுகிறபடியே நமக்குப் பல்லாண்டு பாடிக்கொண்டு ஆத்மானுபவம் பண்ணிக்கொண்டிருப்பார்கள் காணும் - என்று நாச்சியாரைப் பார்த்துப் பெருமாள் அருளிச்செய்தார். இப்படி அருளிச்செய்த வார்த்தை கேட்டு நாச்சியாரும் பயணத்தால் உண்டான இளைப்பெல்லாம் தீர்த்து இக்கரண ரூபமாய் இருப்பதொரு உபாய வைபவமிருந்தபடியென் - என்று க்ருதார்த்தையானாள்."

## இதனையும் காண்க
* நம்பாடுவார்
* கைசிக ஏகாதசி
* கைசிக புராண நாடகம்

## மேற்கோள்கள்


## வெளி இணைப்புகள்
*  கைசிக ஏகாதசியின் பெருமை  - காணொளி - பகுதி 1
* கைசிக ஏகாதசியின் பெருமை  - காணொளி - பகுதி 2- காணொளி

பகுப்பு:12 ஆம் நூற்றாண்டுத் தமிழ் நூல்கள்
பட்டர்

**பட்டர்** பொதுவாக வைணவக் கோயில்களில் பூஜை செய்பவர்களை மட்டும் பட்டர் என்பர். பட்டர் என்பது ஒரு வைணவ இலக்கிய ஆசிரியரான 1123-ஆம் ஆண்டில் பிற்ந்த நம்மாழ்வார் பிறந்த நாளுக்கு அடுத்த நாள் பட்டர் பிறந்தார். தந்தை கூரத்தாழ்வார். தாயார் பெயர் *ஆண்டாள்* . பிறந்தது இரட்டைப்பிள்ளை. இவருடன் அடுத்துப் பிறந்தவர் *ஸ்ரீராமபிள்ளை* . இராமானுசர் தம் சீடரான 'எம்பார்' என்பவரை அனுப்பி, இரு குழந்தைகளையும் எடுத்துவரச் செய்து, மூத்தவருக்குப் **பராசரப் பட்டர்** என்றும், இளையவருக்கு **வேதவியாச பட்டர்** என்றும் பெயர் சூட்டிப் பெருமை செய்தார். பிற்காலத்தில் மூத்தவர் 'பெரிய பட்டர்' எனவும், இளையவர் 'ஸ்ரீராம பிள்ளை' எனவும் போற்றப்படலாயினர். பட்டர் என்றாலே பெரிய பட்டரைத்தான் குறிக்கும்.

பட்டர் தன் மனைவி இறந்தபின் மற்றொரு மனைவியை மணந்துகொண்டு வாழ்ந்த இல்லறத்தார். தம் 28-ஆம் அகவையில் மூளை வெடித்து மாண்டார்.

செயல்கள்
* பட்டர் தெருவில்விளையாடிக்கொண்டிருந்தாராம். அப்போது சர்வக்ஞர் என்னும் பட்டர் பல்லக்கில் வந்தாராம். பட்டர் ஒரு பிடி மண்ணை அள்ளி இது எவ்வளவு என்று கேட்டாராம். சர்வக்ஞர் தெரியாமல் விழித்தாராம். பட்டர் 'இது ஒரு பிடி' எனச் சொல்லி நகைத்தாராம். (கற்பனை)
* வடநாட்டு வேதாந்தி ஒருவர் திருவரங்கம் வந்தார். பட்டர் அவருடன் வாதிட்டு, திருமங்கையாழ்வாரின் திருத்தாண்டகம் 21-ஆம் பாடலாகிய 'மைவண்ண நறுங்குறிஞ்சிக் குழல்பின் தாழ' என்னும் பாடலுக்கு விரிவுரை கூறி வேதாந்தியை வென்றார். வேதாந்தி பட்டரின் சீடர் ஆனார். இவர் நஞ்சீயர் எனப் போற்றப்படுபவர்.
* ஆளவந்தார் திருநாடு அலங்கரித்தாரை (இறந்தவரை) அவரது மாணாக்கர் இராமானுசர் கண்டார். ஆளவந்தாரின் விரல்கள் மூன்று மடங்கியிருந்தன. அதற்குக் காரணம் அவரது மூன்று ஆசைகள் நிறைவேறவில்லை என இராமானுசர் கூறினாராம். அவற்றைத் தாம் நிறைவேற்றித் தருவதாகப் பட்டர் இராமானுசரிடம் வாக்களித்தாராம். அப்போது ஆளவந்தாரின் மடங்கியிருந்த விரல்கள் விரிந்துகொண்டனவாம். (கதை) அவரது ஆசைகள்: (1) வியாச பராசரரிடத்திலே நன்றி பாராட்டும் ஒரு சீடர் வளர்ப்பக்கப்படவேண்டு, (2) 'நம்மாழ்வார் திருமொழி வியாக்கியானம்' எழுதப்ப வேண்டும். (3) வேத சூத்திரங்களுக்கு விசிட்டாத்துவைதம் நெறியில் விளக்கம் எழுதப்பட வேண்டும். - என்பன.
* பட்டர் 70 சுலோகங்கள் கொண்ட 'திருமஞ்ச கட்டியம்' என்னும் நூல் ஒன்றும் செய்தார் எனவும், அவருக்குப் பிறகு அவரது குடும்பத்தார் அந்த நூலின் ஏடுகளை ஆளுக்குக் கொஞ்சமாகப் பங்கிட்டுக்கொண்டார்கள் என்றும், அவற்றுள் சில ஓலைகள் சிலரிடம் இருந்ததாகவும் தெரிகிறது.

இவர் பல வடமொழி நூல்கள் இயற்றியுள்ளார்.

இவர் இயற்றிய தமிழ் நூல்கள்
* திருவாய்மொழி தனியன்கள் - தமிழ் வெண்பாக்கள்
* கைசிகப் புராண உரை
* மைவண்ண நறுங்குஞ்சி வியாக்கியானம்
## கருவிநூல்
* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:தமிழ்ப் புலவர்கள்
பகுப்பு:வைணவத் தமிழ் இலக்கியம்
பகுப்பு:வைணவ அடியார்கள்
பகுப்பு:இந்து சமயம் தொடர்பான குறுங்கட்டுரைகள்
இடைத்தொலைவு ஓட்டம்

**இடைத்தொலைவு ஓட்டம் ** (Middle distance) தட கள ஓட்டப் போட்டிகளில்  விரைவோட்டத் தொலைவை விடக் கூடுதலாக, உயர்ந்த நிலையாக 3000 மீ வரையான, தொலைவுகளுக்கு  நடத்தப்படும் போட்டிகளைக் குறிக்கும். சீர்தரப்படுத்தப்பட்ட போட்டிகளில்  800 மீட்டர் ஓட்டம், 1500 மீட்டர் ஓட்டம் மற்றும்  மைல் ஓட்டம் என்பனவும்  3000 மீட்டர் ஓட்டமும் இடைத்தொலைவு ஓட்டங்களாக வகைபடுத்தப்படுகின்றன.  800 மீட்டர் ஓட்டத்திற்கு  1830களில் ஐக்கிய இராச்சியத்தில் நடந்த 880  ஓட்டம், அல்லது அரை மைல், போட்டிகள்  முன்னோடியாக இருந்தன. இருபதாம் நூற்றாண்டில் ஐரோப்பாவில் பரவலாக இருந்த 500 மீ ஓடுகளத்தில் மூன்று முறை ஓடுவது 1500&nbsp;மீ போட்டிகளுக்கு வழிவகுத்தது. ஆசிய விளையாட்டுப்  இடைத்தொலைவு ஓட்டப்போட்டியில் பதக்கம் வென்ற முதல் தமிழ்ப் பெண் சாந்தி சௌந்திரராஜன் ஆவர்.

## மேற்கோள்கள்


பகுப்பு:தடகள விளையாட்டுகள்
பகுப்பு:ஓட்ட வகைகள்
மைவண்ண நறுங்குஞ்சி வியாக்கியானம்

**மைவண்ண நறுங்குஞ்சி வியாக்கியானம்** என்னும் நூல் பட்டர் என்பவரால் எழுதப்பட்டது.

வடநாட்டு வேதாந்தி ஒருவர் திருவரங்கம் வந்தார். பட்டர் அவருடன் வாதிட்டு, திருமங்கையாழ்வாரின் திருத்தாண்டகம் 21-ஆம் பாடலாகிய 'மைவண்ண நறுங்குறிஞ்சிக் குழல்பின் தாழ' என்னும் பாடலுக்கு விரிவுரை கூறி வேதாந்தியை வென்றார். பட்டர் வாதிட்டு வென்ற அந்த விரிவுரை இந்த நூலாக உருப்பெற்றுள்ளது. தோற்ற வேதாந்தி பட்டரின் சீடர் ஆனார். இந்த வேதாந்தியே நஞ்சீயர் எனப் போற்றப்படுபவர்.

இந்த விரிவுரை 800 எழுத்துக்கள் (கிரந்தங்கள்) கொண்டது என்பர். இது டெம்மி தாள் அளவில் 38 பக்கங்களாக அச்சிடப்பட்டுள்ளது. இவரது விரிவுரை எவ்வாறு உள்ளது என்பதற்கு எடுத்துக்காட்டு:

:வண்ண நறுங்குஞ்சி யித்தியாதி - நாயகனோடே கலந்து பிரிந்து பிரிவாள்ளாமல் நோவு படுகிறாள் ஒரு நாயகி, உபாயத்தாலே உபவந்த்திலே பூக் கொய்யவென்று புறப்பட, நாயகனும் வேட்டைக்கு என்று வர, அங்கே உபயம் பலித்து, ஸம்சேஷம் ப்ரவிருத்தமாய் நாயகனும் போன அளவிலே, அத்தைக் கடைப்பிடித்துத் தலைக்காவலாக நின்ற தோழி வந்து கிட்டி, 'அவன் செய்தபடி என்' என்று கேட்க, அவளுக்குப் ப்ராவிருத்தமானபடியை நாயகி சொல்லுகிறாள், இப்பாட்டால்.
## கருவிநூல்
* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
காசி (திரைப்படம்)

**காசி** (*Kasi*) திரைப்படம், 2001 ஆம் ஆண்டு வெளிவந்த இந்தியத் தமிழ்த் திரைப்படமாகும். காசி என்ற கண் தெரியாத கதாநாயகனாக விக்ரம் நடித்துள்ளார். அவரது தங்கை இலட்சுமியாக காவ்யா மாதவன் நடித்துள்ளார். இவரது காதலியாக காவேரியும், அம்மாவாக பார்வதியும் (வடிவுக்கரசி)கொடுமை செய்யும் அண்ணனாக தலைவாசல் விஜயும் வில்லன்களாக ராஜீவும், தினேசும் நடித்துள்ளனர்.

## நடிகர்கள்
* விக்ரம் - காசி
* காவேரி - காவேரி
* காவ்யா மாதவன் - இலட்சுமி
*சுசித்ரா முரளி
* மணிவண்ணன்
* வினு சக்ரவர்த்தி - காசியின் தந்தை
* ராஜீவ் - ரகுபதி
* சந்திரசேகர்
* சார்லி
* தலைவாசல் விஜய் - செவ்வாழை
* வடிவுக்கரசி - காசியின் தாய்
* ஐசுவரியா - இராதிகா

## பாடல்கள்

இத்திரைப்படத்திற்கு இளையராஜா இசையமைத்திருந்தார். அனைத்துப் பாடல்களையும் ஹரிஹரன் பாடினார்.

## விமர்சனம்
இப்படம் முதலில் சுமாராக ஓடினாலும் பிறகு இசையினாலும், கதையினாலும் நன்றாக ஓடியது. படம் மிகப் பெரிய வெற்றி பெற்றது.

## மேற்கோள்கள்
 

## வெளி இணைப்புகள்
* 

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
மண்டயம் வீரம்புடி சீனிவாசன்

**மண்டயம்  வீரம்புடி  சீனிவாசன்** (*Mandyam Veerambudi Srinivasan*, பிறப்பு: செப்டம்பர் 15, 1948) இந்தியாவில் புனே நகரில் பிறந்த ஆத்திரேலிய உயிரியல் வல்லுநர் ஆவர். தேனீக்கள் பற்றிய ஆராய்ச்சியில் அவர் பெரும்பங்கு ஆற்றி வருகிறார். குயின்ஸ்லாந்து பல்கலைக்கழகத்தில் பணியாற்றி வரும் இவர் அறிவியலுக்கான ஆத்திரேலியப் பிரதமர் பரிசு பெற்றுள்ளார். ஆத்திரேலிய ராயல் சொசைட்டி உறுப்பினராகவும் 2001 ல்  தேர்ந்தெடுக்கப்பட்டார்..

## மேற்கோள்கள்

பகுப்பு:1948 பிறப்புகள்
பகுப்பு:இந்திய ஆஸ்திரேலியர்கள்
பகுப்பு:ஆத்திரேலிய அறிவியலாளர்கள்
பகுப்பு:வாழும் மக்கள்
கடற்கரை கைப்பந்தாட்டம்

**கடற்கரை கைப்பந்தாட்டம்** (*beach volleyball*, அல்லது *sand volleyball*), என்பது இரண்டு அணிகளுக்கிடையே மணற்தரையில் நடைபெறுகின்ற ஒரு குழு விளையாட்டு ஆகும். பொதுவாகக் கடற்கரைகளில் ஓரணிக்கு இரண்டு விளையாட்டு வீரர்கள் வீதம்  இரண்டு அணிகளுக்கிடையே இவ்விளையாட்டு விளையாடப்படும். அளவிடப்பட்ட மணல் அரங்கின் குறுக்கே வலை ஒன்று போடப்பட்டிருக்கும். 1996 ஆம் ஆண்டு முதல் இவ்விளையாட்டு ஒலிம்பிக் விளையாட்டில் சேர்க்கப்பட்டு விளையாடப்படுகிறது. 

உள்ளக கைப்பந்தாட்ட விளையாட்டுப் போலவே கைப்பந்தை எதிராளியின் ஆடுகளத்தினுள் விழத்தக்கவாறு வலையின் மேலாக செலுத்த வேண்டும். அது போலவே எதிராளி போடும் பந்து தனது ஆடுகளத்தினுள் விழாதவாறு பாதுகாக்க வேண்டும். பந்தை எதிரணியினரால் மூன்றே தட்டுதல்களில் திருப்பி அனுப்ப இயலவில்லை என்றாலோ, அவர்கள் பகுதிக்குள் தரையில் விழுந்தாலோ, இந்த அணிக்கு ஒரு புள்ளி வழங்கப்படும்.

## மேற்கோள்கள்

பகுப்பு:அணி விளையாட்டுகள்
அங்காளபரமேசுவரி அம்மன் கோயில், மேல்மலையனூர்

**அங்காளபரமேசுவரி அம்மன் கோயில், மேல்மலையனூர்** தமிழ்நாட்டில் விழுப்புரம் மாவட்டத்தில் செஞ்சி வட்டத்தில் அமைந்துள்ள ஓர் அம்மன் கோயிலாகும்.

thumb|மேல்மலையனூர் அங்காள பரமேஸ்வரி அம்மன் கோவில்

## மூலவர்
இக்கோயிலில் அம்பாள் புற்று வடிவில் சுயம்பு மூர்த்தியாக அருள்பாலிக்கிறார்.இங்குள்ள அங்காள பரமேஸ்வரியை புற்று தேவி என்றே அழைக்கின்றனர்.

## தல வரலாறு

 

## விழாக்கள்
ஆடி வெள்ளிக்கிழமை, நவராத்திரி, கார்த்திகை, தைப் பொங்கல், மாசி மாதத் தேர்த்திருவிழா உள்ளிட்ட பல விழாக்கள் இக்கோயிலின் நடைபெறுகின்றன.   

## மேற்கோள்கள்

பகுப்பு:விழுப்புரம் மாவட்டத்திலுள்ள அம்மன் கோயில்கள்
பகுப்பு:சாக்தம்
உலக பாரம்பரியக் களங்களின் பட்டியல் - இந்தியா

1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை இந்தியா நவம்பர் 14, 1977 இல் ஏற்றுக் கொண்டது
இந்தியா உலக பாரம்பரியக் களங்களின் பட்டியலில் ஏழாவது இடத்தில் உள்ளது. 2018 வரை இந்தியாவில் உலகப் பாரம்பரியக் களங்களாக 37 இடங்கள் யுனெசுகோவினால்  அங்கீகரிக்கப்பட்டுள்ளது. இவை 1972ஆம் ஆண்டில் நிறுவப்பட்ட யுனெசுகோ உலக பாரம்பரிய நெறிமுறையில் வரையறுக்கப்பட்டபடி பண்பாடு அல்லது இயற்கைச் சிறப்புமிக்க இடங்களாகும்.

இந்தியாவின் முதல் இரண்டு பாரம்பரியக் களங்களாக ஆக்ரா கோட்டையும் அஜந்தா குகைகளும் 1983ஆம் ஆண்டு உலகப் பாரம்பரியத்தின் ஏழாவது மாநாட்டில் ஏற்கப்பட்டன. இதனைத் தொடர்ந்து மேலும் 27 இடங்கள் பாரம்பரியக் களங்களாக ஏற்கப்பட்டுள்ளன. கடைசியாக இந்தப் பட்டியலில் 2012ஆம் ஆண்டு மேற்குத் தொடர்ச்சி மலைத்தொடர் சேர்க்கப்பட்டது.  இந்தியாவின் 29 பாரம்பரியக் களங்களில் 23 பண்பாட்டு பாரம்பரிய இடங்களாகவும் ஏனைய ஆறு இயற்கை பாரம்பரியங்களாகவும் உள்ளன. இந்தப் பட்டியலில் இணைக்கத் தகுதி வாய்ந்ததாக  மேலும் 34 இடங்களுக்கு இந்தியா விண்ணப்பித்துள்ளது.

## இந்தியாவில் உலக பாரம்பரியக் களங்களின் அமைவிடங்கள்

## இந்தியாவில் உள்ள உலக பாரம்பரியக் களங்களின் பட்டியல்

## மேற்கோள்கள்

## வெளி  இணைப்புகள்

*  Indian National Commission for Cooperation with UNESCO 
*  List of biosphere reserves which are wholly or partially world heritage sites
எசுப்பானியாவிலுள்ள உலகப் பாரம்பரியக் களங்கள்

[thumb|200px|[எசுப்பானியாவின் ஆய்நிலைப் பட்டியலிலுள்ள Loarre அரண்மனை]]
யுனெஸ்கோவினால் நிர்வகிக்கப்படும் உலக பாரம்பரியக் களங்களில் இரண்டாவது மிக அதிகமான களங்கள் காணப்படுவது எசுப்பானியாவிலாகும். இங்கே 44 உலக பாரம்பரியக் களங்கள் உள்ளன. இதனால் இது உலக பாரம்பரியக் களங்களின் பட்டியலில் இரண்டாவது இடத்தில் உள்ளது. இவற்றில் 39 பண்பாட்டுக் களங்களும், 3 இயற்கைக் களங்களும், 2 கலப்பும்  இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை எசுப்பானியா மே 4, 1982 இல் ஏற்றுக் கொண்டு கையெழுத்திட்டு, தமது நாட்டிலுள்ள வரலாற்று முக்கியத்துவம் நிறைந்த அவ்வாறான களங்களை அடையாளம் கண்டு பட்டியலை உருவாக்கியது.

## களங்களின் பட்டியல்

### தன்னாட்சிக் குழுமங்களின் ரீதியாக பாரம்பரியக் களங்கள்

## மேற்கோள்கள்

## வெளி இணைப்புகள்
 Comisión Nacional Española de Cooperación con la UNESCO 

பகுப்பு:எசுப்பானிய உலக பாரம்பரியக் களங்கள்
பகுப்பு:எசுப்பானியா
என். எம். நம்பூதிரி

**டாக்டர் என்.எம். நம்பூதிரி** (17 ஏப்ரல், 1943 - 30 மார்ச் 2017)  ஒரு பேராசிரியரும், எழுத்தாளரும் வரலாற்று ஆய்வாளருமாவார். தமிழக மற்றும் கேரள வரலாறு பற்றி பல அரிய ஆய்வு நூல்களை எழுதியவர். பாலக்காடு மாவட்டத்தில் உள்ள பட்டாம்பி சிறீ புன்னச்சேரி நீலகண்ட சர்மா நினைவு அரசு ஸமஸ்கிருத 
கல்லூரியில், மலையாளம் முதுகலைப் படிப்பு பிரிவின் தலைவராக இருந்து ஓய்வு பெற்றார்.

## வாழ்க்கைக் குறிப்பு
என்.எம். நம்பூதிரி கேரளாவின் ஆலப்புழா மாவட்டத்தில் உள்ள புலியூர் நீலமனா இல்லத்தில் 1943 ஏப்ரல் 17-ஆம் தேதி பிறந்தார். பி.எஸ்.ஸி. இயற்பியல், மலையாளம் எம்.ஏ. ஆகிய பட்டப்படிப்புகளுக்கு பிறகு, டாக்டர் கெ.ஏ. எழுத்தச்சன் மற்றும் டாக்டர் சி.பி. அச்சுதனுண்ணி ஆகியோரின் வழிகாட்டுதலில் இடப்பெயர் அடிப்படையில் கோழிக்கோடு *(Toponomy)* என்ற விஷயத்தில் பி.எச்.டி. எடுத்தார்.

செங்ஙன்னூர் கிறிஸ்தவ கல்லூரி, தலச்சேரி அரசு பிரண்ணன் கல்லூரி, கோழிக்கோடு அரசு கலை மற்றும் அறிவியல் கல்லூரி, கோழிக்கோடு மாலைக் கல்லூரி, பட்டாம்பி அரசு ஸமஸ்கிருத கல்லூரி ஆகிய கல்லூரிகளில் பேராசிரியராக பணியாற்றியுள்ளார்.

கேரளாவில் முதன்முதலாக இடப்பெயர்களின் மூலம் *(Toponomy)* கோழிக்கோடு நகரத்தின் வரலாற்றை ஆய்வு செய்தார். கோழிக்கோடு சாமூதிரி மன்னர் பரம்பரையின் ஓலைச்சுவடிகளை கண்டெடுத்து ஆய்வு செய்தார். நிளா ஆற்றுப்படுகை (பாரதப்புழா) ஆய்வு என கேரளாவின் வரலாற்று, சமூக, பரிணாமங்கள் குறித்து வெகு விமரிசையாக ஆய்வுகளை மேற்கொண்டார்.

1993-ஆம் ஆண்டு ஜெர்மனியில் நடைபெற்ற ஹெர்மன் குண்டர்ட் மாநாட்டில் பங்கேற்றார்.

இவர் 2017 மார்ச் 30-ம் தேதி ஆலப்புழாவில் காலமானார்.

## படைப்புகள்
* கேரள வரலாறு குறித்த ஆங்கில குறும்புத்தகம்
http://www.malabarandkeralastudies.net/downloadfiles/pdf/culturaltraditionsinmedeivalkerala.pdf

## மேற்கோள்கள்
* முசிரிஸ் என்னும் வரலாற்றுத் துறைமுகத்தின் அமைவிடம் குறித்த விவாதம்
http://www.thehindu.com/todays-paper/tp-national/article2561478.ece

* வரலாற்றுச் சிறப்பு மிக்க கருத்தரங்கம்
http://en.wikipedia.org/wiki/Synod_of_Diamper

பகுப்பு:இந்திய வரலாற்றாளர்கள்
பகுப்பு:1943 பிறப்புகள்
பகுப்பு:வாழும் மக்கள்
பகுப்பு:2017 இறப்புகள்
ராஜலட்சுமி பொறியியல் கல்லூரி

**ராஜலட்சுமி பொறியியல் கல்லூரி** (Rajalakshmi Engineering College - "REC"), சென்னைக்கருகேயுள்ள தண்டலத்தில் அமைந்துள்ள ஒரு தனியார் பொறியியல் கல்லூரி. இக்கல்லூரி 1997 இல் ராஜலட்சுமி கல்வி அறக்கட்டளையால் நிறுவப்பட்டது. அகில இந்திய தொழினுட்பக் கல்விக் குழுவின் ஒப்புதல் பெற்று, அண்ணா பல்கலைக்கழகத்தின் கீழ் இக்கல்லூரி இணைக்கப்பட்டுள்ளது.

## துறைகள்

*வானூர்தி பொறியியல் துறை
*கட்டிடக்கலை பள்ளி துறை
*தானுந்துப் பொறியியல் துறை (AUTOMOBILE/AUTOMOTIVE ENGINEERING)
*உயிரி மருத்துவப் பொறியியல் துறை
*உயிரி பொறியியல் துறை
*குடிமுறை பொறியியல் துறை
*கணினி அறிவியல் மற்றும் பொறியியல் துறை
*எலெக்ட்ரானிக்ஸ் மற்றும் கம்யூனிகேஷன் பொறியியல் துறை
*மின்சார மற்றும் மின்னணு பொறியியல் துறை
*தகவல் தொழில்நுட்பத் துறை
*இயந்திரவியல் பொறியியல் துறை
*கணினி பயன்பாடுகளில் முதுகலை துறை (M.C.A)
*மேலாண்மை ஆய்வுகள் துறை (M.B.A)

## வெளி இணைப்புகள்

*Rajalakshmi Engineering College website

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
பகுப்பு:சென்னை அண்ணா தொழில்நுட்பப் பல்கலைக்கழகத்துடன் இணைக்கப்பட்ட பொறியியல் கல்லூரிகள்
துள்ளாத மனமும் துள்ளும்

***துள்ளாத மனமும் துள்ளும்*** (*Thulladha Manamum Thullum*) எழில் இயக்க்கத்தில் 1999 இல் வெளிவந்த தமிழ்த் திரைப்படமாகும். இப்படத்தில் விஜய், சிம்ரன், மணிவண்ணன், தாமு, வையாபுரி மற்றும் பலர் நடித்துள்ளனர்.இத்திரைப்படம் 4கோடி‌ பொருட்செலவில் தயாரிக்கப்பட்டு ‌12கோடி(தமிழ்) மற்றும் ‌பிற மாநிலங்கள் ‌நாடுகளில் 6 கோடி‌வசூல் செய்தது. 1999ஆம் ஆண்டின் ‌3ஆவது மிகப்பெரும் ‌வெற்றிப்படமானது (படையப்பா முதல்வன் 1,2 இடங்கள்) எசு.ஏ. ராஜ்குமார் இசையமைத்துள்ள இந்த படத்திற்கு பாடல் வரிகளை வைரமுத்துவும்  முத்து விஜயனும் எழுதியுள்ளனர்.

## கதாபாத்திரங்கள்
*குட்டி என்பவராக விஜய்
*ருக்குமணி(ருக்கு) என்பவராக சிம்ரன்
*மணி என்பவராக மணிவண்ணன்
*தாமு
*கல்யாண சுந்தரம் என்பவராக வையாபுரி
*பொன்னம்பலம்
*டாக்டராக மதன்பாப்
*பாரி வெங்கட் என்பவராக டிரவுசர் பாண்டி

## வெளியீடு
படம் ஆங்கில வருடம் 1999ம் ஆண்டு ஜனவரி 29ம் நாள் வெளிவந்தது. இப்படம் மக்கள் மத்தியில்மிகப்பெரிய வரவேற்பைப் பெற்றது. படம் வெள்ளிவிழா கொண்டாடியது.200 நாட்கள் பல திரையரங்குகளில் கடந்து மிகப்பெரும் வசூல் செய்தது. தமிழக அரசின் சிறந்த நடிகைக்கான விருது சிம்ரனுக்கு வழங்கப்பட்டது. விஜய் எம்.ஜி.ஆர் சிறப்பு கௌரவ விருது பெற்றார். மேலும் இத்திரைப்படம் சிறந்த திரைப்படத்திற்கான ‌தமிழக அரசின் விருதில் இரண்டாம் இடம் பெற்றது 1999ஆம் ஆண்டின் (ரஜினிகாந்த்தின் படைய்பா முதலிடம்) 

## மேற்கோள்கள்

## வெளி இணைப்புகள்
* 

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
மானசு தேசியப் பூங்கா

**மானசு தேசியப் பூங்கா** (Manas National Park) அல்லது **மானசு வனவிலங்கு காப்பாகம்** (Manas Wildlife Sanctuary) அசாம் மாநிலத்தில் கவுகாத்தியிலிருந்து 167 கிலோமீட்டர் தொலைவில் பூடான் நாட்டு எல்லையை ஒட்டி தர்ரங் மாவட்டத்தில் அமைந்துள்ளது . இந்த வனப்பகுதியில் மானசு நதி பாய்கிறது. இதன் மொத்தப் பரப்பளவு 391 சதுர கிலோமீட்டர் ஆகும். இது 1928 - ஆம் ஆண்டு சரணாலயமாக அறிவிக்கப்பட்டது. இந்த சரணாலயத்தில் புலி, யானை, ஒற்றைக் கொம்பு காண்டாமிருகம் போன்ற பலவகை விலங்குகளும், பலவகைப் பறவைகளும் இருக்கின்றன. இமயமலை அடிவாரத்தில் உள்ள இந்தக் காட்டுப்பகுதியில் உள்ள விலங்குகளை, முக்கியமாக, புலிகளைப் பாதுகாக்க வேண்டும் என்ற நோக்கத்தில், ஐ.நா.வின் கலாச்சாரம், கல்வி, மற்றும் அறிவியல் வளர்ச்சிக்கான யுனெசுகோ (UNESCO) அமைப்பு, 1992 ஆம் ஆண்டு இப்பகுதியை உலகப் பாரம்பரியக் களமாக அறிவித்துள்ளது.

## மேற்கோள்கள்

## வெளியிணைப்புகள்

* Manas Tiger Reserve of Assam 
* Wildlife Times: A trip to Kaziranga and Manas National Park 
* Manas Maozigendri Ecotourism Society - Protectors of Manas 
* Official Website of Manas National Park
* Photo essay on the rhino translocations from Pobitora to Manas National Park

பகுப்பு:அசாமின் புவியியல்
பகுப்பு:அசாம்
பகுப்பு:தர்ரங் மாவட்டம்
ஆழ்வார்தோப்பு

thumbnail|வலது|ஆழ்வார்தோப்பு

**ஆழ்வார்தோப்பு** என்பது தூத்துக்குடி மாவட்டம் ஸ்ரீவைகுண்டம் தாலுகா அருகில் சுற்றிலும் மரங்கள் சூழ உள்ள அழகான ஒரு கிராமமாகும்.

## ஆழ்வார்தோப்பின் மகத்துவம்

**ஆழ்வார்தோப்பு வரலாறு** :- ஆழ்வார்தோப்பு என்ற பெயர் இடப்பட்ட பெயர் அல்ல. தானாகவே அமைந்த பெயராகும். பன்னிரெண்டு ஆழ்வார்களில் முதன்மையான ஆழ்வாரான சுவாமி நம்மாழ்வார், பெருமாளின் அம்சமாகத் தோன்றியவர். ஸ்ரீவைகுண்டத்திலிருந்து ஏரல் வரையான பகுதி திருவழுதி நாடு என அழைக்கப்பட்டது. அதனை காரிமாறன் என்ற அரசர் ஆண்டு வந்தார். அவருக்கு திருமணமானது நாகர்கோவிலுக்கு வடக்கை உள்ள திருவேன்பதிசாரம் என்ற ஊரிலாகும். இப்போது திருப்பதிசாரம் என்று அழைக்கபடுகிறது. காரிமாறன் தம்பதியினருக்கு அவர்தம் அருள்தவத்தால் சடகோபன் என்ற நம்மாழ்வார் அவதரித்தார். அவரது காலம் கி.பி. எட்டாம் நூற்றாண்டு என ஆராய்ச்சியாளர் கணிக்கின்றனர். தமது தாய் ஊரான திருப்பதிசாரத்தில் அவதரித்த நம்மாழ்வார் தனது தந்தை ஊரான திருவழுதி நாட்டில் வளர்ந்து வந்தார்.
தான் பிறந்த பயனான ஆதினாதபெருமானை அடையும் நோக்கில் திருக்குருகூர் என அன்று அழைக்கப்பட்ட தற்போதைய ஆழ்வார்திருநகரிக்கு செல்லும் வழியில் ஆற்றின் வடபகுதியில் இருந்த தோப்பில் நம்மாழ்வார் தங்கி சென்றனர். அன்று முதல் இந்தப் பகுதி ஆழ்வார்தோப்பு என அழைக்கப்பட்டது. அதாவது 1,200 ஆண்டுகளாக இப்பகுதி இப்பெயருடன் வழங்கி வருகிறது. அதே காலகட்டத்தில் திருக்குருகூர் ஆழ்வார்திருநகரி எனப் பெயர் மாற்றம் பெற்றது. ஆக 1200 ஆண்டு பழமையான வரலாறு ஆழ்வார்தோப்புக்கு உண்டு.

## சித்தர்கள் இருப்பிடம்

கரூர் சித்தரால் வணங்கபட்ட சிவ லிங்கம்,

திருச்செந்தூர் கோவில் கட்டிய ஞான தேசிக மூர்த்தி ஸ்வாமிகளின் சமாதி,
 1000.. வருடங்கள் பழமையான {காந்திஸ்வரம்}  சிவன் கோயில்,
 எட்டு சித்தர்கள்  தவம்செய்த விலாங்காய்மரங்கள்,
 எட்டு சித்தர்கள்  வழிபட்ட லிங்கம்
 ராமர் காலடி பாதம் பதித்த பழமையான கல்வெட்டு  இப்படி பல சிறப்புகளை கோண்டது ஆழ்வார்தோப்பு

### இராமசுவாமி திருகோயில்
ஆழ்வார் தோப்பு நாடார் உறவின் முறைக்கு பாத்தியப்பட்ட இராமசுவாமி திருகோயில். ஆண்டுதோறும் ஆவணி மாதம் கடைசி வெள்ளி கிழமை கோயில் திருவிழா வெகு விமரிசையாக நடைபெரும். இந்த திருவிழாவை காண அனைத்து ஆழ்வார்தோப்பு வெளியூர்வாசிகளும் குடும்பத்தாருடன் வந்து இந்த திருவிழாவை தவறாமல் கண்டுகளித்து எம்பெருமான் ராமனின் அருளை பெற்று  செல்வார்கள்.

பகுப்பு:தூத்துக்குடி மாவட்டத்திலுள்ள கிராமங்கள்
சம்பானேர்-பாவாகேத் தொல்லியல் பூங்கா

**சம்பானேர்-பாவாகேத் தொல்லியல் பூங்கா** (*Champaner-Pavagadh Archaeological Park*) குஜராத் மாநிலம் பஞ்சமஹால் மாவட்டத்தில் அமைந்த வரலாற்றுப் புதையலாகும். சுமார் 800 மீட்டர் உயரம் கொண்ட பாவாகேத் மலையின் அடிவாரத்தில் அமைந்துள்ள பகுதியே சாம்பானர்- பாவாகேத் என்றழைக்கப்படுகிறது. இங்கு மலை உச்சியில் உள்ள காளிகா மாதா கோவில் மிகவும் சிறப்பு வாய்ந்தது. மலை அடிவாரத்தில் உள்ள அரண்மனை கட்டிடங்கள், மசூதிகள் போன்றவை 8 ஆம் நூற்றாண்டு முதல் 14ஆம் நூற்றாண்டுகளுக்கு இடைப்பட்ட காலத்தில் கட்டப்பட்டவையாகும்.

சோலங்கி மன்னர்கள், பிறகு கிக்சி சவுகான்கள் வசம் இருந்து வந்த இந்தப்பகுதியை குஜராத் இளம் சுல்தானாக விளங்கிய மஹமூத் பகாடா 1484 ஆம் ஆண்டு கைப்பற்றியுள்ளார். சாம்பானார் பகுதியை புனரமைத்து நூற்றுக்கணக்கான புதிய கட்டங்களை எழுப்பியுள்ளார். இதற்கு அவர் செலவிட்டது 23 ஆண்டுகள். மேலும் இந்தப் பகுதிக்கு முகம்மதாபாத் எனப் பெயரிட்டு அவுரங்காபாத்தில் இருந்து தலைநகரத்தைச் சாம்பனாருக்கு மாற்றியிருக்கிறார்.  சாம்பனார் பகுதி, 1535 ஆம் ஆண்டில் மொகலாய மன்னர் ஹுமாயூன் வசம் சென்றது. சாம்பனார்- பாவாகேத்தில் தற்போது எஞ்சி நிற்பது காளிகாமாதா கோவில், ஐந்து மசூதிகள், மற்றும் சில கட்டடங்கள் மட்டுமே. இந்து, முஸ்லிம் கட்டடக்கலைப் பண்பாட்டிற்கு  எடுத்துக்காட்டாக விளங்கி வரும் சாம்பனார்- பாவாகேத் தொல்லியல் பூங்கா 2004 ஆம் ஆண்டில் யுனெஸ்கோவின் உலகப் பண்பாட்டுச் சின்னங்கள் பட்டியலில் இடம் பிடித்தது.

## உசாத்துணை
* 
*  கோயமுத்தூர் டைம்ஸ் இணைய தளம்

## வெளியிணைப்புகள்

* UNESCO Fact Sheet
* Photos of Champaner

பகுப்பு:இந்தியத் தொல்லியற்களங்கள்
பகுப்பு:குஜராத்தின் புவியியல்
பகுப்பு:குசராத் வரலாறு
பகுப்பு:குசராத்தில் சுற்றுலாத்துறை
பழைய கோவா

**பழைய கோவா ** (Old Goa, கொங்கணி:पोरणें गोंय – *Pornnem Goem*) அல்லது **வெல்கா கோவா** (*வெல்கா* போர்த்துக்கீசிய மொழியில் *பழைய* என்ற பொருளுடையது) இந்திய மாநிலம் கோவாவின் வடக்கு கோவா மாவட்டத்தில் அமைந்துள்ள ஓர் வரலாற்றுச் சிறப்பு மிக்க நகரமாகும்.  இந்த நகரத்தை 15ஆம் நூற்றாண்டில் பீஜப்பூர் சுல்தான்கள் கட்டினர்; 16ஆம் நூற்றாண்டிலிருந்து 18ஆம் நூற்றாண்டில் பிளேக் நோய்த்தொற்றால் புறக்கணிக்கப்படும்வரை இது போர்த்துகேய இந்தியாவின் தலைநகரமாக விளங்கியது.  பிளேக் நோய் பரவுவதற்கு முன்னர் இங்கு 200,000 பேர் வாழ்ந்திருந்ததாக கருதப்படுகிறது. இந்த நகரத்தின் எச்சங்கள்  யுனெஸ்கோ உலகப் பாரம்பரியக் களமாக அறிவிக்கப்பட்டுள்ளன. பழைய கோவா தற்போதைய தலைநகரம் பனாஜியிலிருந்து 10 கி.மீ தொலைவில் உள்ளது.

## வரலாறு
கோவாவைப் பற்றிய குறிப்புகள் வரலாற்றில் 3ம் நூற்றாண்டிலேயே காணப்படுகின்றன. மவுரியப் பேரரசின் ஒரு பாகமாக கோவா இருந்து வந்துள்ளது. தொடர்ந்து சாளுக்கியர்கள், டெல்லி சுல்தான்கள், விஜயநகர மன்னர்கள், போர்ச்சுகீசியர்கள் என பல தரப்பினரின் ஆளுகைக்கு உட்பட்டிருந்தது. போர்ச்சுகீசியர்களின் ஆளுகையின் போது பல தேவாலயங்கள் எழுப்பப்பட்டுள்ளன. இதில் பழைய கோவாவில் கட்டப்பட்ட தேவாலயங்கள் முக்கியமானவை.

## பழைய கோவாவின் தேவாலயங்கள்
பழைய கோவாவில் பல்வேறுத் திருச்சபைகளுக்கு இணைக்கப்பட்ட மாதாகோவில்கள் உள்ளன.  கோவாவின் பேராயர் அமரும் சான்டா கேதரீனா செ தேவாலயம்,  புனித அசிசியின் பிரான்சிசு தேவாலயம், எஸ். கேடனோ மாதாப்பள்ளி, லேடி ஆப் ரோசரி தேவாலயம், புனித அகஸ்டின் தேவாலயம் போன்றவை பாரம்பரியமிக்கவை. அனைத்தும் 16- 17ம் நூற்றாண்டுகளில் கட்டப்பட்டவை. இவை அழகிய கலை வேலைப்பாடுகள் கொண்டவை. குழந்தை இயேசு தேவாலயம்(பாம் இயேசு பசிலிக்கா), ஆசிய அளவில் புகழ்பெற்றதாக விளங்கி வருகிறது.இங்கு பிரான்சிஸ் சவேரியாரின்  எச்சங்கள் வைக்கப்பட்டுள்ளன; ஒவ்வொரு  ஆண்டும் திசம்பர் 3 அன்று இவை வெளியே எடுக்கப்பட்டு கொண்டாடப்படுகிறது. இந்த தேவாலயங்கள் 1986 ஆம் ஆண்டில் யுனெஸ்கோவின் உலக பாரம்பரிய சின்னமாக அறிவிக்கப்பட்டன.



File:Basilica of Bom Jesus Goa View 2.JPG|பாம் இயேசு பசிலிக்கா
File:Church of St. Francis of Assisi.jpg|புனித அசிசியின் பிரான்சிசு தேவாலயம்
File:Goa - St. Francis Xavier's Church.JPG|பாம் இயேசு பசிலிக்காவின் அலங்கார நுழைவாயில்.
File:Churcholdgoa (64).JPG|பழைய கோவாவிலுள்ள ஓர் பழைய மாதாகோவில்.
File:St Cajetan Goa.jpg|பழைய கோவாவிலுள்ள புனித கேஜெடோவின் தேவாலயம்.
File:OldGoaChurch.jpg|பழைய கோவாவின் தெருக்களிலிருந்து காண்கையில் பசும்வெளியில் பாம் இயேசு பசிலிக்கா. 



## இவற்றையும் பார்க்க

*கோவா (மாநிலம்)
*போர்த்துகேய இந்தியா

## வெளி இணைப்புகள்
*History of Old Goa

## மேற்கோள்கள்

பகுப்பு:கோவாவின் வரலாறு
தமிழ் ஈழ ஆதரவாளர் அமைப்பு

**தமிழ் ஈழ ஆதரவாளர் அமைப்பு** (*Tamil Eelam Supporters Organization*) அல்லது **டெசோ** (*TESO*) தமிழீழ ஆதரவு அமைப்பாகும். இது இலங்கைத் தமிழர் நலன் கருதி இலங்கையின் வட, கிழக்கு மாகாணங்களை தமிழீழமாக அறிவிக்க கோரும் போராளிகளுக்கு ஆதரவாக இந்தியாவின் சென்னையில் 1985ல் துவக்கப்பட்டது. இதில் மு. கருணாநிதி, கி. வீரமணி மற்றும் பழ. நெடுமாறன் ஆகியோர் முக்கியப் பங்கு வகிக்கின்றனர்.

## விமர்சனங்கள்
மு. கருணாநிதி ஆட்சியில் இருந்தபோது, தமிழ் ஈழத்துக்கு ஆதரவான பொதுக்கூட்டங்களுக்கு அனுமதி மறுத்ததோடு, 2009ல் இலங்கையில் முள்ளிவாய்க்கால் படுகொலையின்போது தி.மு.க. அரசின் நிலைப்பாடு கடுமையாக விமரிசிக்கப்பட்டது.

## மேற்கோள்கள்

## வெளி இணைப்புகள்
* டெசோ இணையதளம் 

பகுப்பு:தமிழீழம்
யோகேசுவர் தத்

**யோகேசுவர் தத்** (योगेश्वर दत्त, பி. நவ. 2, 1982), ஓர் இந்திய மற்போர் விளையாட்டு வீரர். இவர் லண்டன் ஒலிம்பிக் போட்டியில் கட்டற்ற நடைப் பிரிவில் வெண்கலப் பதக்கம் வென்றார்.. இவருக்கு 2013 ஆம் ஆண்டில் விளையாட்டிற்காக பத்மஸ்ரீ விருது வழங்கிச் சிறப்பித்தது இந்திய அரசு.

## கலைச்சொற்கள்
கட்டற்ற நடை = freestyle

## சான்றுகள்

## வெளி இணைப்புகள்
* Yogeshwar's profile on FILA Wrestling website 

பகுப்பு:1982 பிறப்புகள்
பகுப்பு:இந்திய மற்போர் வீரர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:வாழும் மக்கள்
பகுப்பு:Rio Olympic Editathon 2016
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
மெத்தில் மலோனிக் அமிலம்

**மெத்தில் மலோனிக் அமிலம்** *(Methylmalonic acid)* என்பது மெத்திலேற்றம் செய்யப்பட்ட மலோனிக் அமிலம். இது ஓர் இரு கார்பாக்சிலிக் அமிலம் ஆகும்.

## நோய்க்கூற்றியல்
உயிர்ச்சத்து பி-12 குறைபாட்டில் குருதி மெத்தில் மலோனிக் அமிலம் மிகும். அத்துடன் மெத்தில் மலோனிக் அமில மிகை எனும் வளர்சிதை மாற்ற நோய்நிலையிலும் இந்த அமிலம் அதிகரிக்கும்.

உயர்ந்த மெத்தில்மலோனிக் அமில அளவுகள் உயர்ந்த மலோனிக் அமில அளவுகளுடன் இருக்கும்போது, இது மலோனிக் மற்றும் மெத்தில்மலோனிக் அமிலூரியா (CMAMMA) உடன் இணைந்து அடிக்கடி கண்டறியப்படாத வளர்சிதை மாற்ற நோயைக் குறிக்கலாம். இரத்த பிளாஸ்மாவில் மலோனிக் அமிலம் மற்றும் மீதில்மலோனிக் அமிலம் ஆகியவற்றின் விகிதத்தைக் கணக்கிடுவதன் மூலம், CMAMMA வை அடிப்படை மெத்தில்மலோனிக் அமிலத்தன்மையிலிருந்து வேறுபடுத்தி அறியலாம்.

## மேற்கோள்கள்

பகுப்பு:கரிமச் சேர்மங்கள்
பகுப்பு:டைகார்பாக்சிலிக் அமிலங்கள்
இலைக்கன்

thumb|225px|"க்ற்பாசிகள்" ஏன்சுட்டு ஏக்கலின்''Artforms of Nature'' இல் இருந்து-1904
thumb|225px|பாசிக்காளான்களால் மூடப்பட்ட மரம்: நரைநிறம்,தண்டின் மேற்பகுதியுள்ள ''Parmotrema perlatum''; மஞ்சள்-பச்சை ''Flavoparmelia caperata'' கீழரைப்பகுதியில் இருந்து வலது புறம் வரை; மற்றும் ''Ramalina farinacea''.
**கற்பாசி** (*lichen*) சிலவேளை ) என்பது பூஞ்சை மற்றும் ஒளித்தொகுப்பு செய்யும் உறுப்பினரான பாசிகள் பச்சைக் காளான் (பொதுவாக *ரெபொக்சியா* (Trebouxia))அல்லது நீலப்பச்சைப்பாசி (பொதுவாக "நொசுடொக்" (*Nostoc*) என்பவற்றுக்கிடையே காணப்படும் ஒன்றிய வாழ்வுத்தொடர்புடன் அமைந்த கூட்டு உயிரி ஆகும். கற்பாசிகளின் உருவவியல், உடற்றொழிலியல் மற்றும் உயிர்வேதியியல் தொழிற்பாடுகள் மற்றைய பூஞ்சை மற்றும் காளான்களில் இருந்து வேறுபட்டது. கற்பாசிகள் சூழல் மிகைமாற்றங்களையும்-அதாவது, ஆர்ட்டிக் முனைவுகள், சூடான பாலைவனம், மலைப் பாங்கான பகுதி மற்றும் நச்சுத்தன்மையான சூழல் என்பவற்றையும் தாக்குபிடித்து வாழக்கூடியவையாக உள்ளன. அதே நேரம் மழைக்காடுகள், வெப்ப மண்டலப்பகுதிகள், முதலானவற்றிலும் வளரும். உணவுப் பொருட்களில் மணமூட்டியாகவும் பயன்படுகிறது.  மருத்துவ மூலிகையாகவும் கருதப்படுவதால் சந்தை மதிப்புடையது. சுற்றுப்புறச்சூழல் சட்டத்தால் பாதுகாக்கப்படுகிறது.

## மேற்கோள்கள்

பகுப்பு:பாசிகள்
பகுப்பு:பூஞ்சைகள்
பகுப்பு:ஒன்றிணைக்க வேண்டிய தாவரவியல் கட்டுரைகள்
கொரோனா

**கொரோனா** (*corona*) என்பது சூரியன் மற்றும் புவி உட்பட்ட ஏனைய வானுலகங்களை சூழவுள்ள பிளாசுமா வகை ஆகும். இது விண்ணில் பல கோடி கிலோமீட்டர்கள் வரை பரந்துள்ளது. இதனை முழுமையான சூரிய கிரகணத்தின் போது இலகுவாகக் காணலாம். ஆனாலும் இதனை ஒளிவளைய வரைவி (*coronograph*) மூலமும் பார்க்கலாம். கொரோனா என்ற சொல் பண்டைய கிரேக்க மொழிச் சொல்லான κορώνη (கொரோனி, மலர்வளையம், மலர்மாலை) என்ற சொல்லில் இருந்து பிறந்தது.

கொரோனா பல வகைக் கதிர்களை வெளியிடும். சூரியனின் கொரோனா உயர் வெப்பநிலையில் காணப்படுவதால் இது அசாதாரண நிறமாலை பண்புகளைக் கொண்டுள்ளது. சூரியனின் மேற்பரப்பு வெப்பநிலை 5800 K ஆகக் காணப்படும் போது அதன் மேல் காணப்படும் கொரோனாவின் வெப்பநிலை 1000000 K தொடக்கம் 3000000 K வரை உள்ளது (சிலவேளைகளில் 10000000K வரை உயரலாம்).

## மேற்கோள்கள்

பகுப்பு:சூரியக் குடும்பம்
பகுப்பு:சூரியத் தோற்றப்பாடுகள்
பீம்பேட்கா பாறை வாழிடங்கள்

**பீம்பேட்கா பாறை வாழிடங்கள்** (Bhimbetka rock shelters: தேவநாகரி: भीमबेटका पाषाण आश्रय) என்பவை இந்திய மாநிலமான மத்திய பிரதேசத்தின் ராய்சன் மாவட்டத்தில் அமைந்துள்ள தொல்லியல் களம் மற்றும் உலகப் பாரம்பரியக் களமுமாகும்.

பீம்பேட்கா பாறை வாழிடங்கள் வரலாற்றுக்கு முந்தைய கால  இந்தியாவில் மனித வாழ்க்கையை அறிய உதவும் தடயங்களாக அமைந்துள்ளது. வரலாற்றுக்கு முந்தைய கால மக்களின் நடனம் மற்றும் வேட்டையாடுதல் முதலிய வாழ்க்கை முறையை அறிய இவ்வோவியங்கள் உதவுகின்றன. இந்த வாழிடங்களில் குறைந்தது 100,000 ஆண்டுகளுக்கு முன்பு ஹோமோ எரக்டஸ் போன்ற உயர்நிலை குடியேற்றம் ஏற்பட்டதை ஆய்வுகள் உறுதி செய்கின்றன. பீம்பேட்கா பாறை முகாம்களில்  ஏறத்தாழ 30,000 ஆண்டுகள் பழைமையான கற்கால (பாலியோலித்திக் காலம்) பாறை ஓவியங்களும் கண்டறியப்பட்டுள்ளன.

பீம்பேட்கா என்றால் *பீமன் அமர்ந்த இடம்* என்பது பொருளாகும். மகாபாரத இதிகாசத்தில் வரும் வலிமை மிக்க வீரன், பாண்டவர்களில் ஒருவனான பீமன் இங்கு அமர்ந்ததால் இப்பெயர் பெற்றுள்ளது என்பர்.

## மேற்கோள்கள்

* Madhya Pradesh A to Z, Madhya Pradesh State Tourism Development Corporation, Cross Section Publications Pvt. Ltd., New Delhi 1994

## வெளியிணைப்புகள்

*  THE ROCK ART SITE OF BHIMBETKA
*  World Heritage Sites - Rock Shelters of Bhimbetka 
* UNESCO World Heritage: Rock Shelters of Bhimbetka
* 360° external view 
* Prehistoric Art of Bhimbetka 
*  Bhimbetka Gallery by A. N. Maheshwari
* Bhimbetka article by Upinder Singh 
* MP Tourism Destination Bhimbetka
* Pre-historic Paintings of Bhimbetka by L. L. Kamat
* Interactive Panaromic Images of Bhimbetka
* The Rock Art of Central India

பகுப்பு:இந்தியத் தொல்லியற்களங்கள்
பகுப்பு:ராய்சேன் மாவட்டம்
வைணவ இலக்கியங்கள்

திருமாலை முதற்கடவுளாக வணங்கும் வைணவத்தினைப் பற்றிய இலக்கியங்கள் வைணவ இலக்கியங்களாகும். இந்த இலக்கியங்கள் பொ.ஊ. 6-ஆம் நூற்றாண்டு முதல் தோன்றி வளர்ந்தன. பொ.ஊ. 3-ஆம் நூற்றாண்டுப் பரிபாடலில் திருமாலைப் போற்றிப் பாடல்கள் ஆறு உள்ளன. பிற சங்கப் பாடல்களிலும் திருமால், இராமன் பற்றிய குறிப்புகள் உள்ளன. 

சில வைணவ இலக்கியங்கள்:
* மகாபாரதம்
* இராமாயணம்

* ஆழ்வார்களின் கால வரிசை
* வைணவ ஆசாரிய பரம்பரை, தென்கலைக்கு முன்
* வைணவ ஆசாரிய பரம்பரை, தென்கலை
* வைணவ ஆசாரிய பரம்பரை, வடகலை
* வைணவ குருபரம்பரை
* வைணவ புராண ஆசிரியர்கள்
* திருவாய்மொழி வியாக்கியானம்
* வடமொழிப் பாகவதம்
* வடமொழிப் புராணங்கள்
* ஆசார்ய ஹ்தயம்

* ஞான வாசிட்ட வமல ராமாயணம் -வீரை ஆளவந்தார்

### [[நாலாயிரத்திவ்விய பிரபந்தம்]]
# முதலாம் திருவந்தாதி - 100 பாடல்கள்
# இரண்டாம் திருவந்தாதி - 100 பாடல்கள்
# மூன்றாம் திருவந்தாதி - 100 பாடல்கள்
# திருச்சந்த விருத்தம்
# நான்முகன் திருவந்தாதி - பாடியவர் திருமழிசையாழ்வார்
# திருவாசிரியம்
# திருவாய்மொழி
# திருவிருத்தம்
# பெரிய திருவந்தாதி
# பெருமாள் திருமொழி
# திருப்பல்லாண்டு
# பெரியாழ்வார் திருமொழி
# திருப்பாவை
# நாச்சியார் திருமொழி
# திருப்பள்ளியெழுச்சி
# திருமாலை
# பெரிய திருமொழி
# திருக்குறுந்தாண்டகம்
# திருநெடுந்தாண்டகம்
# திருவெழுகூற்றுஇருக்கை
# சிறிய திருமடல்
# பெரிய திருமடல்
# அமலனாதி பிரான்
# கண்ணி நுண்சிறுத்தாம்பு
# இராமானுச நூற்றந்தாதி

## கருவிநூல்
மு. அருணாசலம், தமிழ் இலக்கிய வரலாறு, 14 தொகுதிகள், பதிப்பு 2005

## அடிக்குறிப்பு

பகுப்பு:இறையியல்
பகுப்பு:வைணவ சமயம்
பகுப்பு:இலக்கிய வரலாறு
தனியன் பாடிய புலவர்கள்

நாலாயிர திவ்வியப் பிரபந்தம் நூலிலுள்ள ஆழ்வார்களைச் சிறப்பித்து அவர்களது பாடல்களுக்கு எழுதப்பட்ட சிறப்புப் பாயிரம் போலத் 'தனியன்' பாடல்கள் பலரால் எழுதப்பட்டுள்ளன. அவை வெண்பா அல்லது கட்டளைக் கலித்துறை யாப்பால் அமைந்தவை. அவை அந்தந்த ஆழ்வாரின் பாடல்கள் தொடங்கும் இடத்தில் நாலாயிர திவ்வியப் பிரபந்தத்தில் சேர்க்கப்பட்டுள்ளன. இப்படிப்பட்ட தனியன் பாடல்களைப் பாடிய புலவர்கள்:
## 10-ஆம் நூற்றாண்டு
# நாதமுனிகள்
# உய்யக்கொண்டார்
# மணக்கால் நம்பி
# குருகை காவலப்பன்
# சகவர முனி
# திருக்கண்ணமங்கையாண்டான்
# ஆளவந்தார்
# வங்கிபுரத்தாய்ச்சி இவர் தனியன் பாடவில்லை. ஆழ்வார்களின் பெயர்களைத் தொகுத்துப் பாடியுள்ளார்.

## 12-ஆம் நூற்றாண்டு
# கூரத்தாழ்வார் (1031-1136)
# முதலியாண்டான் (1019-1124 
# எம்பார் (1026-1131)
# சீராமப்பிள்ளை (1123)
# கிடாம்பியாச்சான் (1058-1158)
# அனந்தாழ்வார் (1055-1205)
# பிள்ளை நரையூர் அரையர் 
# சோமாசியாண்டான்
# வேதப்பிரான் பட்டர்
# பிள்ளை உறங்காவில்லிதாசர்

## கருவிநூல்
* மு. அருணாசலம். தமிழ் இலக்கிய வரலாறு, பத்தாம் நூற்றாண்டு, பதிப்பு 2005
* மு. அருணாசலம். தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005
நீலக்கழுத்துப் பச்சைக் குருவி

**நீலக்கழுத்துப் பச்சைக்குருவி** அல்லது நீலத்திண்டைப் பச்சைக்குருவி என்பது இந்தியத் துணைக்கண்டப் பகுதியில் காணப்படும் ஒரு பறவை. பச்சைக் குக்குறுவான், கழுத்தறுத்தான் குருவி ஆகியவை அடங்கிய பறவைப் பேரினத்தில் உள்ள ஒரு குருவி. இதற்கும் அலகுகளை ஒட்டி நுண்ணிய முடிகள் இருக்கும்; இவ்வகைப் பறவைகளை அலகுமயிர்ப் பறவைகள் என்றும் கூறலாம் (ஆங்கிலத்தில் இவ்கையான பறவைகளைப் *பார்பெட்டு* (barbet) என்று குறிப்பர்; இச் சொல் குறுந்தாடி என்னும் பொருள் தருவது என்பதை இங்கு நினைவு கூரலாம்). இக்குருவி பழங்களையும், பூச்சிகளையும் உண்ணுகின்றது.

## மேற்கோள்களும் குறிப்புகளும்
*  Database entry includes justification for why this species is of least concern

## படக்காட்சி


Image:Blue-throated Barbet (Megalaima asiatica) on Kapok (Ceiba pentandra) in Kolkata W IMG 4293.jpg| மேற்கு வங்காளத்தில் கொல்கத்தாவில்.
Image:Blue-throated Barbet (Megalaima asiatica) on Kapok (Ceiba pentandra) in Kolkata W IMG 4292.jpg| மேற்கு வங்காளத்தில் கொல்கத்தாவில்.
Image:Blue-throated Barbet (Megalaima asiatica)- Preening at Kolkata I IMG 2360.jpg| தன்னைத் தூய்மைப்படுத்திக்கொண்டிருக்கின்றது; மேற்கு வங்காளத்தில் கொல்கத்தாவில்.
Image:Megalaima_asiatica.jpg|மேற்கு வங்காளத்தில் கொல்கத்தாவில்.
Image:Blue-throated Barbet I IMG 9956.jpg| மேற்கு வங்காளத்தில் கொல்கத்தாவில்
Image:Blue throated Barbet- Preening.jpg| மேற்கு வங்காளத்தில் கொல்கத்தாவில்
Image:Blue throated Barbet I2 IMG 4944.jpg| மேற்கு வங்காளத்தில் கொல்கத்தாவில்
Image:Blue throated Barbet- carrying food.jpg|குஞ்சுகளுக்கு உணவு கொண்டுவருகின்றது; மேற்கு வங்காளத்தில் கொல்கத்தாவில்
Image:Blue throated Barbet (Immature) I IMG 0727.jpg|முதிச்சி அடையாத இளம்பறவை; மேற்கு வங்காளத்தில் கொல்கத்தாவில்



பகுப்பு:இந்தியப் பறவைகள்
பகுப்பு:குக்குறுவான்
பகுப்பு:தீவாய்ப்பு கவலை குறைந்த இனங்கள்
பகுப்பு:வங்காளதேசப் பறவைகள்
வைணவ ஆசாரிய பரம்பரை (வடகலை)

வடமொழியிலும் தென்மொழியிலும் வைணவ இலக்கியங்களை வளர்த்தவர்கள் பரம்பரையில் வடகலை வைணவ ஆசாரிய பரம்பரையும் கருத்தில் கொள்ளத்தக்கது. வேதாந்த தேசிகர் தம் முன்னோர் பரம்பரை வழியில் வடகலை வைணவப் பிரிவையும், பிள்ளை லோகாசாரியார் தம் முன்னோர் கால்வழியில் தென்கலை வைணவப் பிரிவையும் தோற்றுவித்தனர்.  இருவரும் சம காலத்தவர். திருமண் காப்பிட்டுக்கொள்ளும் முறையில் இவர்கள் வேறுபடுகின்றனர். தென்கலையார் நாலாயிர திவ்வியப் பிரபந்தம் நூல் வழியினர். வடகலையார் வேத வழியினர். இவர்களது பரம்பரையை அட்டவணையில் காணலாம்.
## அட்டவணை

## இவற்றையும் காண்க
* வைணவ இலக்கியங்கள்

## கருவிநூல்
மு. அருணாசலம், தமிழ் இலக்கிய வரலாறு, நூற்றாண்டு முறை, 9 முதல் 16, தொகுதி 14, பதிப்பு 2005

பகுப்பு:வடகலை வைணவம்
சங்கீதா (நடிகை)

**சங்கீதா மாதவன் நாயர்** (*Sangita Madhavan Nair*) ஓர் இந்தியத் திரைப்பட நடிகையாவார். இவர் தமிழிலும் மலையாளத்திலும் நடித்துள்ளார். சங்கீதா குழந்தை நட்சத்திரமாக அறிமுகமாகி கதாநாயகி வரை 50-இற்கும் மேற்பட்ட திரைப்படங்களில் நடித்துள்ளார். மகாநதி படத்தில் பெரிய காவேரியாக நடித்துள்ளார். இவர் பூவே உனக்காக படத்திலும் எல்லாமே என் ராசாதான் படத்திலும் பிரபலமானவர்.
 
## தனிப்பட்ட வாழ்க்கை
சங்கீதா ஒளிப்பதிவாளரும், இயக்குநருமான சரவணனனை திருமணம் செய்துகொண்டார். திருமணத்திற்குப் பிறகு நடிப்பதை நிறுத்திக் கொண்டார். இவருக்கு சாய் தேஜாஸ்வினி என்ற மகள் உள்ளார். இவரின் கணவர் இயக்கிய சிலம்பாட்டம் படத்தில் உதவியாக இருந்துள்ளார்.

## நடித்த திரைப்படங்கள்

## மேற்கோள்கள்

## வெளி இணைப்புகள்
*
*Sangita at MSI

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கேரள நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:சென்னை நடிகைகள்
ஆதிபகவன்

**ஆதிபகவன்** () என்னும் தொடரால் இறைவனைத் திருக்குறள் குறிப்பிடுகிறது.
ஆதிபிரான் என்று திருப்பாணாழ்வார் திருமாலைக் குறிப்பிடுகிறார். 
திருமந்திரம் ஆதிபரன்  ஆதி பராபரம்  ஆதிப்பிரான்  ஆதி அனாதி அகாரணி காரணி  என்னும் தொடர்களால் சிவபெருமானைக் குறிப்பிடுகிறது.

குடிமக்களை ஆளும் இறைவனைத் திருவள்ளுவர் 'ஆதி' எனக் குறிப்பிடுகிறார்.

பகவு என்னும் சொல்லால் திருவள்ளுவர் தமக்குத் தெரியாமல் பகுதிபட்டிருக்கும் பொருளைக் குறிப்பிடுகிறார். அந்தப் பகவு எள்ளுக்குள் எண்ணெய் போலப் பகவுபட்டிருக்கும் என்பது அவர் விளக்கம். 
## வள்ளுவர் (கி.மு. 31) கண்ட இறை
இவற்றால் நாம் அறிவது என்ன?
* அரசனைப் போல இறைவன் தனித்திருந்து நம்மை ஆளும்போது ஆதி.
* உண்ட உணவை நமக்குள் சத்தாக மாற்றித் தரும்போதும், அறிவாக வெளிப்படுபோதும் நமக்குள் பகுதியாக விளங்கும் அவன் பகவு.
* இதுவே ஆதிபகவு.
* உள்ளேயும் வெளியேயும் இறைந்து கிடப்பது 'இறை'. இறையை இறைவன் என்பதும். 'ஆதிபகவு'-ஐ ஆதிபகவன் என்பதும் நம் கற்பனைச் சொல்லாக்கம். (personification)
தொடர் விளக்கம்
* ஆதிபகவன் - 'சோழமன்னன்', 'கபிலபரணர்' என்பன போன்ற உயர்திணைச் சொற்களின் சேர்க்கை.
* ஆதிப்பிரான் - ஆதியாகிய பிரான்
உவமை விளக்கம்
* மேலே கண்ட விளக்கங்களைப் புரிந்துகொள்வதற்குத் திருவள்ளுவர் ஓர் உவமையைத் தந்துள்ளார். [அ] எழுத்தொலி மொழியிலுள்ள ஏனைய எழுத்தொலிகள் எல்லாவற்றிற்கும் முதலாய் விளங்குவது போல 'ஆதிபகவன்' உலகுக்கு முதலாய் விளங்குகிறான் என்கிறார். ஆதிபகவன் என்று முருகப்பெருமானை தான் சொல்கிறார் திருவள்ளுவர்.
* வாய் திறக்கும் முதல் முயற்சியில் பிறப்பது [அ].  உயிர் எழுத்துக்கள் எல்லாவற்றுக்குள்ளும் [அ] ஒலி உள்ளது. தனித்து இயங்கமுடியாத மெய்யெழுத்துக்கள் [அ] ஒலியுடன் கூடி ஒலிக்கின்றன. அதுபோல ஆதிபகவன் உலகிலுள்ள அனைத்து உயிர்களுக்கும், உடல்களுக்கும் முதலாய் விளங்குகிறான். 'உலகு' என்னும் சொல் உலவும் உரு, அரு ஆகிய அனைத்தையும் குறிக்கும்.
* ஆதிபகவன் = internal, initiative and inventive extension.
* ஆதி = The Extensive
* பகவு = The Intensive

## அறிஞர் கண்ட விளக்கம்
ஆதிபகவன் என்னும் தொடருக்கு அறிஞர் கண்ட விளக்கங்கள்
* மணக்குடவர் – ஆதியாகிய பகவன்
* பரிதியார் – ஆதியான பகவன்
* காலிங்கர் – மூல காரணன்
* பரிமேலழகர் – ஆதிபகவன் என்பது இருபெயரொட்டுப் பண்புத்தொகை. வடநூல் முடிபு
* புலவர் குழந்தை – அறிவின் முதன்மையும் பகுதியும், மக்கள் முதன்மையான அறிவுடையவராய் வாழவேண்டும் என்கிறார் வள்ளுவர்.
;’ஆதி’ தமிழ்ச்சொல்
:பரிமேலழகர் ஆதிபகவன் என்னும் தொடரை வடநூல் முடிபு எனக் கூறுவது இரண்டு வடசொற்களால் ஆய தொடர் என்றபடி. ஆதல் என்னும் வினைப்பெயர் தமிழ். ஆதும் என்பது அதன் வினைச்சொல்  ஆதல் நிகழும் முதல் ஆதி.
;’பகவன்’ தமிழ்ச்சொல்
:எள்ளின் பகவாகிய எண்ணெய் போலக் கலந்திருப்பவனைக் குறிக்கும் தமிழ்ச்சொல்.

## மேலும் காண்க





## அடிக்குறிப்பு

பகுப்பு:சொல்விளக்கம்
பகுப்பு:இறையியல்